Държавен вестник, бр. 23, 2009 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  23
чай при поискване от акционера дружеството
изпраща образците чрез пощенска услуга за своя
сметка.”
6. Досегашната ал. 5 става ал. 7 и се изменя
така:
“(7) В случаите по чл. 223а от Търговския
закон акционерите представят на комисията и
на публичното дружество най-късно на следва-
щия работен ден след обявяването на въпроси-
те в търговския регистър материалите по
чл. 223а, ал. 4 от Търговския закон. Публично-
то дружество е длъжно да актуализира покана-
та и да я публикува заедно с писмените матери-
али при условията и по реда на чл. 100т, ал. 1 и
3 незабавно, но не по-късно от края на работ-
ния ден, следващ деня на получаване на уве-
домлението за включването на въпросите в
дневния ред.”
7. Създават се нови ал. 8, 9 и 10:
“(8) Публичното дружество може да предви-
ди в своя устав възможност общото събрание
на дружеството да се провежда чрез използване
на електронни средства посредством една или
повече от следните форми:
1. предаване в реално време на общото съб-
рание;
2. двупосочни съобщения в реално време,
позволяващи на акционерите да участват в об-
съждането и вземането на решения в общото
събрание от разстояние;
3. механизъм за гласуване преди или по вре-
ме на общото събрание, без да е необходимо
упълномощаване на лице, което да участва лич-
но на общото събрание.
(9) Участието на акционерите в общото съб-
рание посредством използването на електрон-
ни средства съгласно ал. 8 се отчита при опре-
деляне на кворума, а гласуването се отбелязва
в протокола от общото събрание. Към прото-
кола от общото събрание се прилага и списък
на лицата, упражнили правото си на глас в об-
щото събрание чрез електронни средства, и на
броя на притежаваните акции, който се заве-
рява от председателя и секретаря на общото
събрание.
(10) Публичното дружество осигурява необ-
ходимите мерки за идентификация на акционе-
рите и лицата, които ги представляват при учас-
тието им в общото събрание посредством из-
ползването на електронни средства, и за сигур-
ност на връзката само доколкото са необходи-
ми за постигане на тези цели.”
8. Досегашната ал. 6 става ал. 11.
9. Създава се нова ал. 12:
“(12) При липса на кворум в случаите по
чл. 227, ал. 1 и 2 от Търговския закон може да се
насрочи ново заседание не по-рано от 14 дни и
то е законно независимо от представения на
него капитал. Датата на новото заседание може
да се посочи и в поканата за първото заседание.
В дневния ред на новото заседание не могат да
се включват точки по реда на чл. 223а от Тър-
говския закон.”
§ 5. В чл. 115б се правят следните изменения
и допълнения:
1. В ал. 2 след думите “акционерите по ал. 1”
се добавя “и на чуждестранните лица по
чл. 136, ал. 1”.
2. Алинея 3 се отменя.
3. Създават се ал. 4—7:
“(4) Публичното дружество може да предви-
ди в устава си възможност правото на глас да се
упражнява преди датата на общото събрание
чрез кореспонденция, като се използва поща,
включително електронна поща, куриер или друг
технически възможен начин.
(5) Гласуването чрез кореспонденция е ва-
лидно, ако вотът е получен от дружеството не
по-късно от деня, предхождащ датата на об-
щото събрание. Акциите на лицата, гласува-
ли чрез кореспонденция, се вземат предвид
при определянето на кворума, а гласуването
се отбелязва в протокола от общото събра-
ние. Към протокола от общото събрание се
прилага и списък на лицата, упражнили пра-
вото си на глас в общото събрание чрез корес-
понденция, и на броя на притежаваните ак-
ции, който се заверява от председателя и сек-
ретаря на общото събрание.
(6) Ако акционерът присъства на общото
събрание лично, упражненото от него право на
глас чрез кореспонденция е валидно, освен ако
акционерът заяви обратното. По въпросите, по
които акционерът гласува на общото събрание,
упражненото от него право на глас чрез корес-
понденция отпада.
(7) Публичното дружество може да поставя
изисквания за установяване качеството на ак-
ционер и за гласуването чрез кореспонденция,
които са необходими за осигуряване идентифи-
кация на акционерите и само доколкото това
съответства за постигането на тази цел.”
§ 6. Създава се чл. 115г:
“Чл. 115г. (1) Акционерите в публично дру-
жество имат право да упълномощят всяко фи-
зическо или юридическо лице да участва и да
гласува в общото събрание от тяхно име. Член
220, ал. 1, изречение трето от Търговския закон
не се прилага, ако акционерът изрично е посо-
чил начина на гласуване по всяка от точките от
дневния ред.
(2) Пълномощникът има същите права да се
изказва и да задава въпроси на общото събра-
ние, както акционерът, когото представлява.